钦定古今图书集成/明伦汇编/闺媛典/第181卷 > 张进诚妻赵氏〈陈氏附〉
## 钦定古今图书集成/明伦汇编/闺媛典/第181卷 > 张进诚妻赵氏〈陈氏附〉

按《祁州志》：赵氏，张进诚妻。进诚先娶王，举一子，即赠
推官张孟阳也。王没，乃娶赵氏。未几而进诚亡，孟阳
尚在孩提，氏年二十有四，先不欲生已，叹曰：“不难随
夫地下，却无奈此遗孤。”乃苦节抚孟阳，不啻己出，孟
阳亦忘其为继母也。孟阳早丧，与妇陈氏更相为命，
备历艰辛，秉节益固，卒教其孙立爱，成进士。直指使
者闻于朝，诏旌其门。